מוסד הטכניון למחקר ופיתוח בע "מ -קרית הטכניון –חיפה 32000

הזמנת שירותים מס. \_\_\_\_\_\_\_\_\_\_\_ תאריך: ‏\_\_\_\_\_\_\_\_\_\_\_\_

שם המזמין: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

שם הנציג/ים של המזמין לצורכי ההזמנה – **\_\_\_\_\_\_\_\_\_\_\_\_\_\_\_\_\_**

כתובת – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

טלפון נייד – \_\_\_\_\_\_\_\_\_\_\_\_\_\_

|  |  |
| --- | --- |
| **תיאור הזמנת השירותים** | **מחיר ב -** |
| שמוש אנליזה של טכנולוגיה + חישובי תנאים פיזיים לתהליכים |  |
| כמות נדרשת 1 |  |
| - Overhead 23.5% |  |
| מחיר לפני מע"מ |  |
| מע"מ 17% |  |
| **סה"כ כולל מע"מ** |  |

**תנאי ההתקשרות למתן השירותים – עמ' 1-2 המצ"ב!**

**מועדי תשלום :**

**תנאי תשלום:**

במזומן וכנגד חשבונית מס.

**מועדי ביצוע:**

**מ -**

**בתנאים כמפורט להלן :**

**על המזמין לתאם מראש עם \_\_\_\_\_\_\_\_\_\_\_\_\_\_\_ את מועד השמוש בשרותי המעבדה**

הריני מאשר פרטי ההזמנה, תנאי התשלום ותנאי ההזמנה האחרים המפורטים מעבר לעמוד.

|  |  |
| --- | --- |
| שם החותם בשם המזמין, ותפקידו  \_\_\_\_\_\_\_\_\_\_\_\_\_\_\_\_\_\_\_ | חתימת המזמין |

|  |  |
| --- | --- |
| שם המאשר בשם מוסד הטכניון למחקר ופיתוח בע"מ, ותפקידו  / מנואלה מדלסי | חתימת מוסד הטכניון |

1. בצוע השירותים

1.1 המזמין מזמין בזאת ממוסד הטכניון את שירותי הבדיקה ו/או המעבדה, (לפי הענין) (להלן – "השירותים"), כמפורט בתנאי הזמנת שירותים שמעבר לעמוד, ומוסד הטכניון מתחייב לבצע את השירותים בתנאי הסכם זה.

1.2 המזמין מצהיר בזאת כי הוא רשאי להזמין ביצוע שירותים ומוסד הטכניון מצהיר בזאת כי הוא רשאי לבצעם.

2. סיום מוקדם של בצוע השירותים

2.1 המזמין יהא רשאי בכל עת להודיע למוסד הטכניון, בהודעה מוקדמת בכתב של 15 ימים לפחות, על רצונו בהפסקת השירותים, ומוסד הטכניון יפסיק מתן השירותים החל מתום התקופה הנ"ל ובמידה והדבר אפשרי ומעשי לדעת מוסד הטכניון, גם קודם לכן לאחר קבלת הודעת המזמין (להלן "הפסקת שירותים ע"י המזמין").

2.2 במקרה של הפסקת השירותים ע"י המזמין, ישלם המזמין למוסד הטכניון את התמורה היחסית הראויה מתוך המחיר שצוין בטופס ההזמנה.

"התמורה היחסית הראויה" לעניין סעיף זה משמעה:

התמורה היחסית שניתן לכמת עפ"י תמחיר השירותים שניתנו על ידי מוסד הטכניון למזמין עד למועד הפסקת השירותים, בתוספת הוצאות מוסד הטכניון שלא ניתן היה למנען בשל הפסקת השירותים ע"י המזמין.

במידה ולא ניתן לכמת כספית את השירותים האמורים מתוך סכום התמורה הכוללת, תקבע התמורה היחסית הראויה על ידי מוסד הטכניון לפי מיטב הערכתו ולמזמין לא תהא כל זכות לטענה כלשהי בענין זה כלפי מוסד הטכניון.

2.3 מוסד הטכניון רשאי בכל עת להודיע למזמין בהודעה מוקדמת בכתב של 7 ימים, על הפסקת השירותים רק במקרים הבאים, זאת בנוסף ומבלי לגרוע מהמקרה בו עומדת למוסד הטכניון זכות ביטול ההסכם עקב הפרתו בידי המזמין:

2.3.1 הסתבר לדעת מוסד הטכניון במהלך ביצוע ההסכם כי לא ניתן לבצע את השירותים בצורה הראויה מסיבות מדעיות / טכנולוגיות.

2.3.2 הסתבר לדעת מוסד הטכניון כי ביצוע השירותים כרוך בסיכון לחיי אדם או לרכוש שלא ניתן למנעו על ידי שימוש באמצעי מגן מקובלים העומדים לרשות מוסד הטכניון, או אם בצוע השירותים כרוך בסיכון למפגע סביבתי.

2.3.3 המזמין אינו משתף פעולה עם מוסד הטכניון בעניינים החיוניים לדעת מוסד הטכניון לצורך הבצוע הנאות והיעיל של השירותים ובלבד שנתנו על כך שתי התראות בכתב ממוסד הטכניון למזמין.

2.4 במקרה של הפסקת השירותים ע"י מוסד הטכניון יחולו הוראות סעיף 2.2בשינויים המחויבים.

3. אופן מתן השירותים

מוסד הטכניון מתחייב לבצע את השירותים לפי מיטב הידע המקצועי והמכשור הקיים אצלו, ובידי בעלי מקצוע מתאימים מכל הבחינות.

4. חובות המזמין

4.1 המזמין מצהיר כי הוא מסר למוסד הטכניון את כל המידע שברשותו הדרוש לצורך קבלת החלטה ע"י מוסד הטכניון בדבר בצוע השירותים ע"י המזמין ובתנאי הסכם זה.

4.2 המזמין מתחייב בכל תקופת בצוע השירותים, להעביר למוסד הטכניון, באופן שוטף ורציף, את כל המידע הנדרש באופן סביר ע"י הטכניון לצורך בצוע השירותים באופן נאות ויעיל.

אלא אם הוסכם אחרת, מידע זה יועבר בכתב.

5. קניין רוחני

5.1 ידוע למזמין כי זכותו עפ"י הסכם זה היא אך ורק לקבלת תוצאות שירותי בדיקה ו/או מעבדה (לפי העניין) ממוסד הטכניון ואין למזמין כל זכות לקבל או להשתמש בכל קניין רוחני ו/או סודות מדעיים של הטכניון ו/או מוסד הטכניון (להלן "הקניין הרוחני") שנחשפו בפניו אגב ביצוע ההסכם או בקשר אליו, וכי הסכם זה לא יתפרש בשום מקרה כמטיל חובה על מוסד הטכניון להעביר או לחשוף בפני המזמין קניין רוחני כאמור בקשר למתן השירותים.

5.2 אם למרות האמור לעיל הועבר או נחשף קניין רוחני של הטכניון ו/או מוסד הטכניון למזמין אגב בצוע הסכם זה, אזי תחול על המזמין החובה לשמור את הקניין הרוחני בסודיות גמורה ולא לעשות בו כל שימוש שהוא ללא הסכמת מוסד הטכניון במפורש ובכתב, ולשאת בכל התוצאות הנובעות מהפרת חובה זו ע"י המזמין.

5.3 היה ואגב או בקשר להסכם זה יעלה מוסד הטכניון בפני המזמין אפשרות של שימוש בקניין רוחני של מוסד הטכניון, או אם ייחשף בפניו ע"י מוסד הטכניון רעיון מקורי המהווה קניין רוחני כאמור למטרות שימוש בו ע"י המזמין, אזי לא יהיה המזמין רשאי להשתמש בקניין הרוחני כאמור שימוש כלשהו או לחשוף אותו בפני צד ג' אלא רק עפ"י הסכם נפרד בכתב עם מוסד הטכניון, וכל זאת אם וכאשר מוסד הטכניון יסכים לקיים מו"מ להתקשרות בהסכם נפרד כאמור.

6. דוגמאות

6.1 כל הדוגמאות הנדרשות לצורך מתן השירותים במידה ויש צורך לארזן, תימסרנה ע"י המזמין ועל חשבונו למוסד הטכניון למקום בצוע הבדיקות, כשהן ארוזות אריזה פנימית וחיצונית כהלכה, כאשר תוכן האריזה יירשם ע"י המזמין או מטעמו על גבי האריזה החיצונית והפנימית בצורה שאינה ניתנת בקלות למחיקה והמעידה באופן המובן לבעל מקצוע, המבצע את השירותים במסגרת מוסד הטכניון, על תוכנה המדויק של האריזה/ות. אריזות המכילות דוגמאות שבירות, או חומר מסוכן או חמרים אחרים הטעונים זהירות באחסון ובטיפול, יישאו גם סימני התראה ואזהרה מקובלים.

6.2 אם הדוגמאות נשוא הבדיקה ע"י מוסד הטכניון או אי אילו מהן מהווים "חומר מסוכן", אזי על המזמין חלה החובה להודיע על כך למוסד הטכניון לפני חתימת הסכם זה בכתב תוך פירוט אמצעי הזהירות הנדרשים. אם לא עשה כן המזמין, יראו את המזמין כאילו הצהיר בפני מוסד הטכניון שאין הדוגמאות נשוא הבדיקה מהוות חומר מסוכן.

6.3 אלא אם הוסכם בכתב אחרת, כל הדוגמאות תימסרנה במסירה ישירה ע"י שליח מיוחד מהמזמין למבצע השירות במוסד הטכניון בתיאום מראש.

6.4 דוגמאות הטעונות אחסון בתנאים מיוחדים לא תשלחנה ולא תחול על מוסד הטכניון החובה להשתמש בהן לצורך השירותים אלא אם גילה המזמין מראש ולפני חתימת הסכם זה למוסד הטכניון על הצורך לאחסן דוגמאות בתנאים מיוחדים שפירט ומוסד הטכניון הסכים לכך בכתב.

6.5 הוראות סעיף זה לא יחולו על דוגמאות שהצורך באחסונן בתנאים מיוחדים הינו גלוי וברור מראש.

6.6 מוסד הטכניון מתחייב לשמור על דוגמאות שסופקו לו ע"י המזמין באותו אופן שבו הוא שומר על רכוש דומה, ככל האפשר, השייך לו. מעבר לכך לא תחול על מוסד הטכניון כל אחריות כלפי המזמין במקרה של נזק מכל סוג שהוא לדוגמאות, לרבות אבדן או חוסר, (להלן: "נזק") אלא אם אותו נזק היה מכוסה בביטוח חבויות של מוסד הטכניון וכדי אותו סכום שיפוי שמבטחי הטכניון שיפו את מוסד הטכניון או את המזמין במישרין, לפי המקרה, בגין אירוע הנזק.

6.7 המזמין חייב לסלק לאלתר דוגמאות בלתי מתאימות, מיותרות, פגומות, וכיו"ב שנותרו במהלך ו/או בסיום מתן השירותים ואם לא עשה כן, רשאי מוסד הטכניון לעשות בדוגמאות כפי שימצא לנכון, לרבות סילוקן ו/או השמדתן והמזמין יהא חייב לשפות את מוסד הטכניון מיד לפי דרישתו הראשונה בגין כל עלות שהיתה לו לסילוק הדוגמאות הנ"ל בכל צורה שהיא.

7. מועדים

7.1 השירותים יבוצעו במועדים שפורטו בטופס ההזמנה להסכם זה וככל שלא נקבעו, יבוצעו השירותים או כל שירות נלווה, תוך מועד סביר.

7.2 למרות האמור בסעיף 7.1, מוסד הטכניון לא ישא באחריות לכל איחור, עיכוב וכיו"ב שנגרמו במתן השירותים עקב

נסיבות שאינן בשליטתו ושלא היה בידו למנען.

לעניין סעיף זה לא יראו שביתה, עיצומים למיניהם או השבתה, כנסיבות שהן בשליטה או ניתנות למניעה, בידי מוסד הטכניון.

8. הגבלת אחריות

8.1 הסכם זה לא יתפרש כהתחייבות מצד מוסד הטכניון כי השירותים יתנו תוצאות אשר יענו בהכרח לציפיות המזמין.

8.2 מוסד הטכניון אחראי לדיוקן של תוצאות הבדיקות לגבי ו/או על בסיס הדוגמאות שנמסרו לו ולגביהן בלבד.

8.3 השירותים ותוצאותיהם אינן יוצרים כל מצג מצד מוסד הטכניון באשר לשימושים שהמזמין יעשה בשירותים ובתוצאותיהם.

8.4 כנובע מכך, מוסד הטכניון לא ישא בשום אחריות כלשהי כלפי המזמין בקשר לשימושים האמורים.

8.5 בנוסף ומבלי לגרוע מהאמור בסעיפים 8.2 ו8.3-, מוסד הטכניון יהא פטור מאחריות לכל נזק תוצאתי (Consequential Loss) אשר יגרם למזמין בשל ו/או עקב ו/או בקשר למתן השירותים ותוצאותיהם כפי שנמסרו ממוסד הטכניון למזמין.

8.6 בנוסף ומבלי לגרוע מהאמור בסעיפים 8.2-8.4 לעיל, אחריות מוסד הטכניון כלפי המזמין בדיני חוזים ו/או בדיני נזיקין לא תעלה על הגבוה מבין שני אלה:

(1) התמורה שהמזמין שילם למוסד הטכניון בגין השירותים; או

(2) סכום השיפוי שמבטחי מוסד הטכניון בביטוח חבויות שיפו את מוסד הטכניון או ישירות את המזמין, הכל לפי המקרה, בגין האירוע שהוא נשוא תביעת או דרישת פיצויים של המזמין.

8.7 אם תוגש נגד מוסד הטכניון או נגד מי שמוסד הטכניון אחראי לו באחריות אדם למעשה הזולת, תביעת פיצויים של צד ג' שאילו הוגשה ישירות ע"י המזמין הייתה חלה עליה הגבלת אחריות של המזמין לפי סעיפים 8.1-8.5, יהא המזמין חייב לשפות את מוסד הטכניון בגין כל סכום שהוא יחויב בו כאמור לשלם לצד ג' מעבר לסכומי הגבלת האחריות, בצירוף הוצאות ניהול ההגנה. מוסד הטכניון יודיע מיד למזמין על כל תביעה או דרישת פיצויים של צד ג' שהוגשה נגדו כאמור ויאפשר לו להשתתף בניהול ההגנה מפניה.

9. סייג לעניין חוק התקנים

מוצהר ומוסכם בזאת כי כל הבדיקות נשוא השירותים עפ"י הסכם זה אינן מיועדות להוות בדיקות במסגרת חוק התקנים או על פיו ועל כן אין המזמין רשאי להשתמש בתוצאות הבדיקות לעניין חוק התקנים או על פיו, אלא אם הוסכם על כך מראש ובכתב עם מוסד הטכניון.

10. התמורה

10.1 בגין מתן השירותים ובצוע כל התחייבות מוסד הטכניון לפי הסכם זה, המזמין ישלם למוסד הטכניון את התמורה שנקבעה בטופס ההזמנה ובמועדים שנקבעו בה.

10.2 שירות בגינו לא נקבעה מכל סיבה שהיא תמורה בנספח א' ושאינו נכלל במסגרת תמורה כאמור, תשולם בגינו תמורה ראויה אשר תקבע ע"י מוסד הטכניון, ככל האפשר בזיקה לתמורה לשירותים דומים שניתנו ע"י מוסד הטכניון לצד ג'.

10.3 לכל הסכומים הנקובים בנספח א' ייתווסף מע"מ כחוק, אלא אם נאמר במפורש בנספח א' שסכומי/י התמורה כולל/ים מע"מ.

10.4 פיגור בתשלום מצד המזמין מעל 7 ימים יחשב כהפרה יסודית של ההסכם ומוסד הטכניון רשאי במקרה זה לבטל הסכם זה ולתבוע פיצויים בגין הפרתו או לעמוד על ביצועו, ובמקרה זה רשאי מוסד הטכניון להתנות את המשך מתן השירותים עד לתשלום הסכומים שבפיגור בצירוף ריבית פיגורים כאמור בסעיף 10.5.

10.5 בנוסף ומבלי לגרוע מהוראות סעיף 10.4, כל סכום שלא שולם במועדו ישא ריבית פיגורים בשיעור ריבית הפיגורים הרגילה אותה נוהג בנק לאומי לישראל בע"מ לחייב את לקוחותיו בגין משיכות יתר בלתי מאושרות בחשבונם, בסכומים הזהים לסכומים שבפיגור וזאת ממועד הפיגור ועד פירעונו בפועל.

11. תנאים מיוחדים

11.1 הוסכם על תנאים מיוחדים בין המזמין למוסד הטכניון, בקשר למתן השירותים- יכללו תנאים אלה בנספח מיוחד שכותרתו "תנאים מיוחדים" (להלן: "התנאים המיוחדים").

11.2 התנאים המיוחדים יפורשו ככל האפשר בהתאמה עם שאר תנאי הסכם זה ואולם, במקרה של סתירה חד משמעית שאין ליישבה בין התנאים המיוחדים לשאר תנאי הסכם זה, יגברו התנאים המיוחדים.

12. שונות

12.1 כל הודעות שניתנו ע"י צד אחד למשנהו יינתנו או יגובו בהודעה בכתב. חובת הראיה כי הודעה בכתב נתקבלה אצל הצד הנמען, תחול על שוגר ההודעה.

12.2 אם הוראה הוראות הסכם זה תקבע ע"י ביהמ"ש כבלתי חוקית, הדבר לא יגרע מתוקפן של שאר הוראות ההסכם זולת במקרה שבו ברור בעליל כי ההוראה שנפסלה ירדה לשורשו של הסכם שאז הזכות בידי הצד הנפגע מביטול ההוראה בידי ביהמ"ש, לבטל הסכם זה.

12.3 לבית המשפט המוסמך בחיפה תהיה הסמכות הבלעדית לדון בכל תביעות שבין הצדדים הקשורות בהסכם זה.

12.4 הסכם זה וכל הוראה מהוראותיו אינן ניתנות להעברה או להמחאה ללא הסכמת הצד השני זולת המחאות חוב תמורה המגיע מהמזמין למוסד הטכניון, בידי מוסד הטכניון.

12.5 שום צד לא יחשב כמוותר על זכות מזכויותיו לפי הסכם זה כלפי הצד השני בהתנהגות זו או אחרת, אלא אם הוויתור נעשה במפורש ובכתב ונחתם בידי מורשי החתימה של הצד המוותר.

12.6 הסכם זה ייחשב כממצה את הזכויות והחובות של הצדדים בכל הנוגע לנשוא ההסכם והוא בא במקום ומבטל כל הסכם, הבנה, והתכתבות קודמים.

13. כתובות הצדדים להסכם זה :

המזמין :\_\_\_\_\_\_\_\_\_\_\_\_\_\_\_\_\_\_\_\_\_

מוסד הטכניון :